Ниво на

конфиденциалност 0

[TLP-WHITE]

GERB_RZ_VECTOR_BLACK

**ОБЩИНА РАЗГРАД**

Проект на Наредба за изменение и допълнение на Наредба № 2 на Общински съвет Разград за придобиване, управление и разпореждане с имоти и вещи – общинска собственост.

В съответствие с разпоредбите на чл. 26, ал. 3 и ал. 4 от Закона за нормативните актове в законоустановения срок от 30 дни Община Разград чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредба за изменение и допълнение на Наредба № 2 на Общински съвет Разград за придобиване, управление и разпореждане с имоти и вещи – общинска собственост на електронна поща [counsel@razgrad.bg](mailto:counsel@razgrad.bg) или в деловодството на Община Разград на адрес: гр.Разград, бул. „Бели Лом“ № 37 А, партерен етаж, стая № 06.

**ДО**

**ОБЩИНСКИ СЪВЕТ**

**РАЗГРАД**

**ДОКЛАДНА ЗАПИСКА**

**от Добрин Младенов Добрев – кмет на на Община Разград**

**ОТНОСНО:** Наредба за изменение и допълнение на Наредба № 2 на Общински съвет Разград за придобиване, управление и разпореждане с имоти и вещи – общинска собственост.

**Уважаеми госпожи и господа общински съветници,**

С Решение № 295 по Протокол № 16 от 24.01.2005 година на Общински съвет – Разград е приета Наредба № 2 на Общински съвет Разград за придобиване, управление и разпореждане с имоти и вещи – общинска собственост, която през годините е многократно изменяна и допълвана.

В процеса на работа и прилагане разпоредбите на Наредба № 2 на Общински съвет Разград за придобиване, управление и разпореждане с имоти и вещи – общинска собственост е констатирана необходимост отделни разпоредби на наредбата да бъдат прецизирани и актуализирани, както и да бъде извършен цялостен преглед на същата.

Предвид това със Заповед № 531/26.04.2024 г. на кмета на Община Разград беше назначен състав на комисия, която да предложи съответните изменения и допълнения в наредбата, предвид което предлагам същите подробно описани в настоящия проект.

С Решение № 35 по Протокол № 6 от проведено на 16.02.2024 г. заседание на Общински съвет Разград е одобрена структурата на общинската администрация на Община Разград и общата численост на служителите в нея, което доведе до промяна в наименованието на дирекция „Устройство на територията, кадастър и контрол на строителството”, което налага в чл. 3, ал. 3 от наредбата думата „дирекция“ да бъде заменена с думата „отдел“.

Изменения следва да бъдат направени и в чл. 3, ал. 5, изр. трето, което следва да се заличи, чл. 13, ал. 2, чл. 16, ал. 2, чл. 17а, чл. 28в и чл. 29а от наредбата поради липса на конкретизация, че препратките са към цитираната наредба, чл. 18, ал. 4 и чл. 48, ал. 3 от наредбата относно възможността упълномощено лице или упълномощен заместник-кмет да сключва договор доколкото в чл. 39, ал. 2 от Закона за местното самоуправление и местната администрация е регламентирано, че „кметът на общината, съответно кметът на района, определя със заповед заместник-кмет, който го замества при отсъствието му от общината, съответно от района“, тоест от една страна терминологията използвана в наредбата „упълномощаване“ и в закона „заместване“ е различна, а от друга страна, както стана ясно въпросът за делегиране на правомощия по силата на заповед за заместване е законодателно уреден, поради което не е нужна изрична регламентация в наредбата уреждаща този въпрос.

По аналогични съображения следва да бъде изменена и разпоредбата на чл. 90, ал. 2 от наредбата регламентираща възможността оправомощен заместник-кмет на общината да издава наказателни постановления като тук следва да се допълни и обстоятелството, че съгласно чл. 47, ал. 1, т. 1, буква „а“ от Закона за административните нарушения и наказания (ЗАНН) „Административни наказания могат да налагат ръководителите на ведомствата и организациите, областните управители и кметовете на общините, на които е възложено да прилагат съответните нормативни актове или да контролират тяхното изпълнение“, а съгласно ал. 2 от цитираната разпоредба „ръководителите по буква "а" могат да възлагат правата си на наказващи органи на определени от тях длъжностни лица, когато това е предвидено в съответния закон, указ или постановление на Министерския съвет“.

Тоест възможността за делегиране на правомощия следва да е предвидена в съответния закон, указ или постановление на Министерския съвет, поради което в разпоредбата на чл. 90, ал. 2 от наредбата думите „или от оправомощен от него заместник – кмет“ следва да се заличат.

Изменение следва да бъде направено и в чл. 20 от наредбата относно реда за прекратяване на наемните правоотношения за имотите предоставени по реда на чл. 19 от наредбата и в случаите на чл. 32, ал. 3 от Закона за политическите партии – тези препратки следва да бъдат заличени предвид факта, че чл. 19 от наредбата е отменен, а препратка по отношение реда за прекратяване на имотите предоставени на политическите партии е направена в чл. 39, ал. 9 от наредбата.

Нормите на чл. 28а, ал. 3, чл. 31, ал. 3, чл. 33, ал. 3 и чл. 45 от наредбата следва да се прецизират в съответствие с останалите текстове от същата като се посочи, че разпоредителните сделки визирани в посочените членове се извършват по пазарни цени, които се определят от общинския съвет, въз основа на пазарни оценки, изготвени от оценител и определените от общинския съвет пазарни оценки не могат да бъдат по – ниски от данъчните оценки.

С оглед внасяне на по-голяма яснота разпоредбите на чл. 31а, чл. 32, ал. 8, изр. второ, чл. 35, ал. 3 и ал. 4, чл. 48, ал. 2, чл. 49, чл. 51, чл. 59, т. 1, т. 3, т. 4, т. 5 и чл. 60, ал. 3 следва да се прецизират като някои от цитираните разпоредби се изменят, а други се допълват.

В чл. 32, ал. 7 от наредбата думите „шест месеца“ следва да се заменят с думите „една година“, предвид факта, че съгласно чл. 135, ал. 8 от Закона за устройство на територията (ЗУТ) - (Нова – ДВ, бр. 16 от 2021 г.) „Заповедите по ал. 3 и 5, издадени от кмета на общината, губят правно действие, когато в едногодишен срок от влизането им в сила не е внесен проект за изменение на плана.“

Разпоредбата на чл. 36, ал. 3 от наредбата следва да се измени като се регламентира, че „право на надстрояване и/или пристрояване по реда на ал.2 се издава на база издадена от главния архитект виза за инвестиционно проектиране с определена квадратура или при влязъл в сила Подробен устройствен план – План за застрояване“, а съществуващото ограничение за право на пристрояване, което да бъде ползвано еднократно и не по-голямо от 25 % от разгънатата застроена площ на цялата сграда и обособената част от нея следва да отпадне тъй-като в нормативните актове не се съдържа такава разпоредба и е в оперативната самостоятелност на главния архитект на Община Разград да преценява спазването на нормативните изисквания при извършване на право на пристрояване.

В чл. 62, ал. 4 от наредбата касаеща определяне размера на депозита за участие в публичен търг липсва посочване на максимален размер на същия в процентно отношение за разпоредителните сделки с общински имоти, както и размер на депозита за участие при отдаване под наем на общински имоти, предвид което предлагам чл. 62, ал. 4 от наредбата да придобие следната редакция „Определеният депозит по ал.1, т.7 е в размер не по-малък от 0.5% и по-голям от 10% от началната тръжна цена при разпореждане с общински имоти и в размер на началната тръжна цена при отдаване под наем.”

Разпоредбите на чл. 64а, ал. 2, т. 2 и чл. 81, ал. 3, т. 2 от наредбата в която са посочени основания за прекратяване на търг или конкурс по предложение на тръжната или конкурсната комисия са неясни и създават предпоставки за субективизъм, предвид което предлагам същите да бъдат отменени, съответно думите „по предложение на тръжната комисия“ и по „предложение на конкурсната комисия“ следва да се заличат.

В чл. 69, ал. 1 думите „и данни от личната му карта“ следва да бъдат заличени, като се поясни, че комисията описва в регистъра „името на участника“.

Нормата на чл. 72, ал. 1 от наредбата следва да се поясни като се конкретизира, че лицето спечелило търга освен извършване на дължимото плащане следва да заплати единствено „дължимите данъци“ доколкото „други престации по сделката“, не се дължат.

В чл. 73, ал. 1 от наредбата думата „престации“ следва да се замени с „плащания“, а в чл. 77 думата „заявления“ следва да се замени с думата „документи“.

В разпоредбата на чл. 76, ал. 1, т. 4 от наредбата касаеща провеждането на публично оповестени конкурси липсва максимален размер на депозита за участие в процентно отношение, предвид което предлагам същия да бъде „не по-голям“ от 10%, а ал. 2, изр. второ от същия член следва да се допълни като се посочи, че в състава на тръжната комисия следва да се включи и „и кмета или кметския наместник на съответното кметство или определени от тях служители”.

Разпоредбата на чл. 78, ал. 2, т. 4 от наредбата следва да се отмени, предвид факта, че същата дава възможност в зависимост от спецификата и характеристиката на обекта на конкурса като допълнително изискване да бъде предвидено в конкурса да се допускат само „местни лица“, което считам за ограничително условие.

В чл. 80, ал. 3 единствено редакционно следва да се поясни, че думата „предложение“ намираща се на втория ред от цитираната норма следва да се изписва с голяма буква „П“.

Разпоредбата на чл. 82, ал. 2 от наредбата следва да се конкретизира като се поясни, че „при провеждане на конкурс за отдаване под наем, когато не постъпи нито едно предложение в определения срок, кметът може да насрочи нов конкурс, като може да извърши промени в условията на конкурса“, а възможността за намаляване на офертната цена по предложение на конкурсната комисия каквато съществува в настоящата наредба не следва да бъде предвиждана.

Съгласно чл. 86, ал. 1 от наредбата „Въз основа на резултатите от конкурса в седемдневен срок от получаване на доклада по чл.85, ал.2., кметът на общината издава заповед, с която определя лицето, спечелило конкурса“, предлагам редакцията на цитираната разпоредба да завърши до думата „заповед“ доколкото в правомощията на кмета на общината е не само да определи лицето спечелило конкурса, а и да отхвърли всички предложения на комисията при наличие на съответните предпоставки и мотиви за това.

На следващо място в Приложение № 1 към Наредба № 2 на Общински съвет Разград за придобиване, управление и разпореждане с имоти и вещи – общинска собственост липсват месечни наемни базисни цени за отдаване под наем на складове, на помещения за културни и образователни дейности, както и за поставяне на банкомати.

По отношение на банкоматите се предвижда създаване на една обща графа в която да бъдат включени и вендинг автоматите, които се поставят в сгради общинска собственост, поради липса на точна цена по отношение на тях.

Съгласно т. 11 „Забележки“ от Приложение № 1 към Наредба № 2 на Общински съвет Разград за придобиване, управление и разпореждане с имоти и вещи – общинска собственост „за монтиране на кафе-автомати в сгради общ. собственост се заплаща наемна цена в зависимост от предназначението на сградата и очаквания оборот“.

Така цитираната разпоредба създава предпоставки за различно тълкуване, предвид което предлагам създаване на една обща графа за поставяне на банкомати и на вендинг автомати с посочена конкретна цена по отношение и на вендинг автоматите, която да не бъде обвързвана с предназначението на сградата и очаквания оборот.

В съществуващите колони от Приложение № 1 към наредбата предлагам понятието „Навеси за търговски цели“ да бъде заменено с понятието „Открити площи за търговски цели, в т.ч. навеси“, думите „Спортни обекти в сгради“ да бъдат заменени с думите „Спортни обекти и части от тях“, а думата „Други“ да бъде заменена с думите „Финансово-кредитни, застрахователни и хазартни дейности“.

Това налага да бъдат създадени нови колони с определяне на месечни наемни базисни цени за посочените по-горе дейности съобразно това в коя зона попада общинския имот, който следва да бъде отдаден под наем респ. отменяне и приемане на ново Приложение № 1 към Наредба № 2 на Общински съвет Разград за придобиване, управление и разпореждане с имоти и вещи – общинска собственост.

При определяне размера на месечните наемни базисни цени за предлаганите нови дейности е направено сравнение с такива цени определени от общинските съвети на други общини.

**1.Основни цели, които се поставят:**

С приемането на изменение и допълнение в посочената Наредба на Общински съвет Разград се цели същата да се приведе в съответствие с изискванията на Закона за общинската собственост, Закона за устройство на територията и др. относими нормативни актове, а също така и да се прецизира реда за управлението и разпореждане с имоти и вещи – общинска собственост.

**2.Финансови и други средства, необходими за прилагане на новата наредба –** не са необходими.

**3.Очаквани резултати:**

Съобразяване и синхронизиране с действащата нормативна уредба относно законосъобразно управление и разпореждане с имоти и вещи – общинска собственост.

**4. Анализ за съответствие с правото на Европейския съюз:**

Предлаганият проект на Наредба за изменение и допълнение на Наредба № 2 на Общински съвет Разград за придобиване, управление и разпореждане с имоти и вещи – общинска собственост е разработен в съответствие с разпоредбите на Европейското законодателство – Европейската харта за местно самоуправление, както и с директиви на Европейската общност, свързани с тази материя, предвид съответствието на основни нормативни актове /Административнопроцесуалния кодекс, Закона за общинската собственост, Закона за устройство на територията и др./ с тях.

Изготвеният проект, в съответствие с изискванията на чл. 26, ал. 3 и ал. 4 от Закона за нормативните актове е публикуван на интернет страницата на Община Разград на ***6.06.2024 година.***

Предвид гореизложеното и на основание чл. 76, ал. 3, чл. 77 и чл.79 от Административнопроцесуалния кодекс, чл.8, чл. 11, ал. 3 и чл. 28, ал. 1 от Закона за нормативните актове, Указ № 883 от 24.04.1974 година за прилагане на Закона за нормативните актове, чл.21, ал.1, т.23, ал. 2 и чл.22, ал.1 от Закона за местното самоуправление и местната администрация, предлагам Общински съвет Разград да приеме следното

**Р Е Ш Е Н И Е:**

Приема Наредба за изменение и допълнение на Наредба № 2 на Общински съвет Разград за придобиване, управление и разпореждане с имоти и вещи – общинска собственост, както следва:

**§1.** В чл. 3 се правят следните изменения:

1. В алинея 3 думата „дирекция“ се заменя с думата „отдел“ “
2. В алинея 5, изречение трето се заличава:

**§2.** В чл. 13, ал. 2 след края на текста се добавят думите „от тази наредба“;

**§3.** В чл. 16, ал. 2 след края на текста се добавят думите „от тази наредба“;

**§4.** В чл. 17а след края на текста се добавят думите „от тази наредба“;

**§5.** В чл.18, ал.4 думите „или определен от него зам.-кмет” се заличават;

**§6.** В чл. 20 думите „а за имотите, предоставени по реда на чл.19- и в случаите на чл.32, ал.3 от Закона за политическите партии“ се заличават.

**§7.** В чл.26 думата „служби” се заменя думата с „отдели”;

**§8.** Чл. 28а, ал. 3 се изменя така:

„(3). Правото на собственост се придобива по пазарни цени, които се определят от общинския съвет, въз основа на пазарни оценки, изготвени от оценител. Определените от общинския съвет пазарни оценки не могат да бъдат по – ниски от данъчните оценки“.

**§9.** В чл. 28в след края на текста се добавят думите „от тази наредба“;

**§10.** В чл.29а след края на текста се добавят думите „от тази наредба”;

**§11.** В чл. 31, ал. 3 се изменя така:

„(3). При прекратяване на съсобственост частта на общината се оценява по пазарни цени, които се определят от общинския съвет, въз основа на пазарни оценки, изготвени от оценител. Определените от общинския съвет пазарни оценки не могат да бъдат по – ниски от данъчните оценки. Когато предложението за прекратяване на съсобствеността е направено от съсобствениците на Общината, същите заплащат и разноските за изготвените оценки“.

**§12.** В чл.31а след края на текста се добавят думите „и други приложими нормативни актове”;

**§ 13.** В чл. 32, ал. 7 думите „шест месеца” се заменят с думите „една година”;

**§ 14.** В чл.32, ал.8 изречение второ се заличава;

**§ 15.** В чл. 33, ал. 3 се изменя и допълва така:

„(3) В изпълнение на приетото решение по ал. 1, кметът на общината организира търгове или конкурси за учредяване право на строеж при определени условия и начална цена, която се определя по пазарни цени от общинския съвет въз основа на пазарни оценки, изготвени от оценител. Определените от общинския съвет пазарни оценки не могат да бъдат по – ниски от данъчните оценки“.

**§ 16.** В чл. 35, ал. 3 и ал. 4 думата „имота“ се заменя с думите „правото на строеж“;

**§ 17.** В чл. 36, ал. 3 се изменя така:

„(3) Право на надстрояване и/или пристрояване по реда на ал.2 се издава на база издадена от главния архитект виза за инвестиционно проектиране с определена квадратура или при влязъл в сила Подробен устройствен план – План за застрояване“.

**§ 18.** Чл. 45 се изменя и допълва така:

„чл. 45. Продажбата на ателиета и гаражи – общинска собственост се извършва чрез търг или конкурс, след решение на общинския съвет по пазарни цени, определени от общинския съвет въз основа на пазарни оценки, изготвени от оценител. Определените от общинския съвет пазарни оценки не могат да бъдат по – ниски от данъчните оценки“.

**§ 19.** В чл.48 се правят следните изменения:

1. В ал.2 думите „оценител на имоти” се заменят с „лицензиран оценител”;
2. В ал. 3 думите „или упълномощено от него лице“ се заличават;
3. В ал. 4 думите „оценител на имоти“ се заменят с „лицензиран оценител“;

**§ 20.** В чл.49 думата „предоставянето” се заменя с думата „отдаване”.

**§ 21.** В чл. 51 думите „глава IV“ се заменят с думите „глава III, раздел II“

**§ 22.** В чл. 59 се правят следните изменения и допълнения:

1. В т. 1 след края на изречението се добавя тире и се добавят думите „актова книга”;
2. Точка 3 се отменя;
3. В т. 4 думите „и актова книга” се заличават;
4. В т. 5 думите „след подадено заявление от заинтересованите лица” се заличават.

**§ 23.** В чл.60, ал.3 думите „органите на Националната полиция” се заменят с думата „полицията”;

**§ 24.** В чл. 62, ал. 4 се изменя и допълва така:

„(4) „Определеният депозит по ал.1, т.7 е в размер не по-малък от 0.5% и по-голям от 10% от началната тръжна цена при разпореждане с общински имоти и в размер на началната тръжна цена при отдаване под наем.”

**§ 25.** В чл.64а се правят следните изменения:

1. В ал. 2 думите „по предложение на тръжната комисия” се заличават;
2. В ал. 2, точка 2 се отменя.

**§ 26.** В чл.69, ал.1 думите „и данни от личната му карта“ се заличават, а след думата „името“ се добавят думите „на участника“;

**§ 27.** В чл.72, ал.1 думите „както и другите престации по сделката” се заличават.

**§ 28.** В чл.73, ал.1 думата „престации” се заменя с думата „плащания”.

**§ 29.** В чл.76, ал.1, т.4 преди думите „от офертната цена“ се добавят думите „и по-голям от 10 %”.

**§ 30.** В чл.76, ал.2 след края на изречението се добавят думите „и кмета или кметския наместник на съответното кметство или определени от тях служители”.

**§ 31.** В чл.77 думата „заявления” се заменя с думата „документи”;

**§ 32.** В чл.78, ал. 2 се правят следните изменения;

1. В ал. 2, точка 4 се отменя;
2. В ал. 2 досегашната точка 5 става точка 4

**§ 33.** В чл.80, ал.3 думата „предложение” фигурираща на втория ред се изписва с голяма буква „П”.

**§ 34.** В чл.81 се правят следните изменения:

1. В ал. 3 думите „по предложение на конкурсната комисия” се заличават;
2. В ал. 3, точка 2 се отменя

**§. 35.** В чл. 82, ал. 2 се изменя и допълва така:

„(2) При провеждане на конкурс за отдаване под наем, когато не постъпи нито едно предложение в определения срок, кметът може да насрочи нов конкурс, като може да извърши промени в условията на конкурса.“

**§ 36.** В чл. 86, ал. 1 думите „с която определя лицето, спечелило конкурса“ се заличават;

**§ 37.** В чл. 90, ал. 2 думите „или оправомощен от него зам.-кмет се заличават“;

**§38.** Отменя Приложение № 1 към Наредба № 2 на Общински съвет Разград за придобиване, управление и разпореждане с имоти и вещи – общинска собственост прието с Решение № 51 по Протокол № 7 от 26.03.2024 г. на Общински съвет Разград;

**§ 39.** Приема ново Приложение № 1 към Наредба № 2 на Общински съвет Разград за придобиване, управление и разпореждане с имоти и вещи – общинска собственост.

**Заключителна разпоредба:**

**§ 40.** Наредбата за изменение и допълнение на Наредба № 2 на Общински съвет Разград за придобиване, управление и разпореждане с имоти и вещи – общинска собственост, влиза в сила три дни от разгласяването й чрез местните печатни издания или по друг подходящ начин, съгласно разпоредбата на чл. 78, ал. 3 от АПК.

Настоящото решение да бъде изпратено на Кмета на Община Разград и на Областния управител на Област Разград в 7-дневен срок от приемането му.

Решението подлежи на оспорване по реда и в срока по АПК пред Административен съд Разград.

**Вносител:**

**Добрин Добрев**

**Кмет на Община Разград**

**Приложение №1 към Наредба № 2 на Об.С Разград**

/изм. с Решение № 863 по Протокол № 49 от 25.04.2007 г. на Об.С гр.Разград, изм. с Решение № 107 по Протокол № 7 от 28.02.2008 г. на Об.С гр.Разград, доп. с Решение № 283 по Протокол № 18 от 29.12.2008 г. на Об.С гр.Разград, изм. с Решение №337 по Протокол №21 от 24.02.2009 г. на Об.С гр. Разград, доп. С Решение №440/28.07.2009 г. на Об.С гр. Разград, доп. с Решение №615 по Протокол №34 от 29.01.2010 г., ново - прието с Решение № 885 по Протокол № 48 от 22.02.2011 г. на Об.С гр.Разград, отменено с Решение № 83 по Протокол № 8 от 20.02.2012 г. на Об.С; отменено с Решение № 289 по Протокол № 22 от 26.02.2013 г. на Об.С Разград;/

**Приложение №1 към Наредба № 2 на Об.С Разград**

*/****ново*** *– прието с Решение № 289 по Протокол № 22 от 26.02.2013г. на Об.С Разград; изм.и доп. с Решение № 373 по Протокол № 26 от 28.05.2013 г., изм. и доп. с Решение № 305 по Протокол № 22 от 28.02.2017 г. ., отменено с Решение №525 от Протокол №39 от 27.03.2018 г. на Общински съвет Разград*

**Приложение №1 към Наредба № 2 на Об.С Разград**

*/****ново*** *– прието с Решение № 525 по Протокол № 39 от 27.03.2018г. на Об.С Разград, отменено с Решение №696 от Протокол №53 от 26.03.2019 г. на Общински съвет Разград*

**Приложение №1 към Наредба № 2 на Об.С Разград**

*/****ново*** *– прието с Решение № 696 по Протокол № 53 от 26.03.2019г.. на Об.С Разград отменено с Решение №53 от Протокол №6 от 31.03.2020 г. на Общински съвет Разград*

**Приложение №1 към Наредба № 2 на Об.С Разград**

*/****ново*** *– прието с Решение №53 по Протокол № 6 от 31.03.2020г. на ОбС Разград, доп. С Решение №131 по Протокол №10 от 28.07.2020г. на ОбС Разград, отменено с Решение №436 от Протокол №32/21.03.2022 г. на Общински съвет Разград.*

**Приложение №1 към Наредба № 2 на Об.С Разград**

*/****ново*** *– прието с Решение № 436 по Протокол № 32 от 21.03.2022г. на Об.С Разград, отменено с Решение №644 от Протокол №46 от 25.04.2023 г. на Общински съвет Разград*

**Приложение №1 към Наредба № 2 на Об.С Разград**

*/****ново*** *– прието с Решение № 644 по Протокол № 46 от 25.04.2023г. на Об.С Разград, отменено с Решение №51 от Протокол №7 от 26.03.2024 г. на Общински съвет Разград*

**Приложение №1 към Наредба № 2 на Об.С Разград**

*/****ново*** *– прието с Решение №51 по Протокол № 7 от 26.03.2024 г. на Об.С Разград, отменено с Решение №……… от Протокол №……. от ………. г. на Общински съвет Разград /*

**Приложение №1 към Наредба № 2 на Об.С Разград**

**/*ново –*** *прието с Решение №……… от Протокол №……. от ………. г. на Общински съвет Разград/*

*Приложение* №1 към Наредба №2 на ОбС Разград

Месечни наемни цени на имоти и части от имоти–общинска собственост в лв./кв.м.

|  |  |  |  |  |  |
| --- | --- | --- | --- | --- | --- |
|  | Зони | | | | Срок за отдаване под наем в год. |
| I | II | III | IV |
| Помещения за производствени дейности и услуги | 5,17 | 4,41 | 3,50 | 2,89 | До 10 |
| Помещения за лекарски кабинети и кантори | 10,12 | 7,95 | 6,52 | 5,07 | До 10 |
| Помещения за административни дейности | 3,50 | 3,25 | 2,77 | 2,46 | До 10 |
| Търговска площ в сгради | 7,30 | 5,78 | 4,41 | 2,89 | До 10 |
| Заведения за хранене и развлечения | 7,97 | 7,30 | 5,78 | 3,71 | До 10 |
| Открити площи за търговски цели, в т.ч. навеси | 1,52 | 1,14 | 0,96 | 0,37 | До 10 |
| Терени за павилиони | 19,65 | 16,10 | 12,96 | 10,20 | До 10 |
| Паркинги | 0,61 | 0,45 | 0,37 | 0,12 | До 10 |
| Незастроени имоти или незастроени части от имоти | 0,80 | 0,61 | 0,48 | 0,41 | До 10 |
| Спортни обекти и части от тях | 0,14 | 0,14 | 0,14 | 0,14 | До 10 |
| Финансово-кредитни, застрахователни и хазартни дейности | 13,07 | 11,57 | 10,20 | 7,30 | До 10 |
| Социални дейности и услуги | 0,14 | 0,14 | 0,14 | 0,14 | До 10 |
| Гаражи | 2,65 | 2,38 | 2,10 | 1,85 | До 10 |
| Ателиета | 1,85 | 1,85 | 1,85 | 1,85 | До 10 |
| Складове | 2,08 | 1,77 | 1,18 | 0,89 | До 10 |
| Банкомати и вендинг-автомати | 150,00 | 135,00 | 120,00 | 105,00 | До 10 |
| Помещения за спортни дейности | 1,20 | 1,08 | 0.96 | 0.84 | До 10 |
| Помещения за културни и образователни дейности | 1,20 | 1,08 | 0.96 | 0.84 | До 10 |

**ЗАБЕЛЕЖКИ:**

1. Границите на зоните са приети с Решение № 302.1, Протокол № 27 от 24.11.1997 г. на Общински съвет гр.Разград.

2. Когато даден имот се намира на границата между две зони, при определяне на мес. наемна базисна цена се отчита по-високата зона.

3.При отдаване под наем на нежилищни помещения, находящи се на територията на кметствата от общината и учебните заведения, както за отдаване под наем на части от терени в местността „Кованлък“ да се ползват базисните наемни цени, определени за четвърта зона.

4. За складови помещения да се ползват цени представляващи 70% от цените на основните дейности, а за сервизни помещения - 50%.

5. Павилиони на Централен общински пазар се отдават под наем на цена от 22.28 лв./кв.м.

6. За стълбищни подходи към търг. обекти, офиси и др., изграждани върху общ. земя се заплаща наем в четворен размер от определените за навеси.

7. За терени за спорт 0.02 лв./ *м2*.

8. За ползването на подземни проводи (канални мрежи, колектори и др.) – общинска собственост се заплаща наем 0.37 лв./л.м.

9. За селскостопански постройки извън границите на населените места – месечна наемна цена 0.36 лв.кв.м.

10. За стопански дворове, летища – месечна наемна базисна цена 4.04 лв. на дка

11. Всички цени са без ДДС.